בניין הפרלמנט ההונגרי

**בניין הפרלמנט ההונגרי** (הונגרית: **Országház**) הוא מקום מושבה של האספה הלאומית ההונגרית, אחד ממבניה הבולטים של בודפשט (הונגריה) ויעד תיירותי פופולרי מאוד. הפרלמנט שוכן בפשט ברובע בלווארוש-ליפוטווארוש, בגדה המזרחית של הדנובה, בכיכר לאיוש קושוט. המבנה בנוי בסגנון התחייה הגותית (נאו-גותי) ותוכנן על ידי האדריכל היהודי אימרה שטיינדל בסוף המאה ה-19. כיום זהו המבנה הגדול ביותר בהונגריה ובמרכזו כיפה עם צריח מחודד בגובה 96 מטר.

## היסטוריה
את הפרלמנט תכנן האדריכל היהודי אימרה שטיינדל והוא בנוי בסגנון אקלקטי כאשר הסגנון השולט בו הוא נאו-גותי. הוא נבנה בשנים 1885–1904 לכבוד המילניום להולדת הונגריה (1896).

כאלף אנשים היו מעורבים בבנייתו, שבמהלכה השתמשו ב-40 מיליון לבנים, חצי מיליון אבני חן ו-40 ק"ג זהב. בניין זה היה המפואר והיקר ביותר באירופה בזמנו: במחיר הבנייה ניתן היה לבנות עיירה ל-30,000 תושבים.

ממוזער|300px|מבט אווירי על בניין הפרלמנט ההונגרי
ממוזער|300px|בניין הפרלמנט ההונגרי לקראת שקיעה
[ממוזער|300px|מבט כולל על בניין הפרלמנט מהעבר השני של נהר הדנובה, מ[באסטיון הדייגים.]]
[ממוזער|300px|ה[כתר, החרב והשרביט של אישטוון הראשון, מלך הונגריה.]]

בתקופת המשטר הקומוניסטי התנוסס מעל כיפת הבניין הכוכב האדום, אך הוא הוסר בשנת 1990.

כיום מהווה בניין הפרלמנט יעד תיירות פופולרי ומתקיימים בו סיורים מודרכים במספר שפות.

## המבנה
בדומה לארמון וסטמינסטר, בניין הפרלמנט בנוי בסגנון הנאו-גותי; יש לו חזית סימטרית ביחס למרכזו וכיפה מרכזית. גם מבפנים הפרלמנט סימטרי ומכאן שיש לו 2 אולמות זהים. בעבר שימשו לבית העליון (חברי פרלמנט ממעמד האצולה) ולבית התחתון (חברי פרלמנט מקרב פשוטי העם). כיום משמש אולם הבית התחתון את הפרלמנט ההונגרי ואילו אולם הבית העליון מושכר על ידי הממשלה לכנסים, קונגרסים ולסיורים מודרכים.

אורכו של הבניין הוא  ורוחבו . פנים הפרלמנט כולל 10 חצרות, 13 מעליות, 27 שערים, 29 גרמי מדרגות ו-691 חדרים, מהם למעלה מ-200 משרדים. במרכז הבניין כיפה אדומה גבוהה, בראשה צריח מחודד ומסביבה צריחונים ותמיכות דואות. גובה הכיפה הגדולה, עטורת הצריח, הוא 96 מטר, לציון שנת 896 בה הגיעו השבטים המדיארים להונגריה. עם גובה של , זהו אחד משני הבניינים הגבוהים בבודפשט, יחד עם בזיליקת אישטוון הקדוש.

החזית המרכזית פונה לנהר הדנובה, אולם הכניסה הרשמית והמרכזית היא מכיוון הכיכר שלפני הבניין בצד המזרחי שלו. אל הכניסה המרכזית מובילות מדרגות התחומות בין שני פסלי אריות. מבחוץ ומבפנים יש סך-הכל 242 פסלים על הקירות. בחזית מוצגים פסלים של שליטי הונגריה, מנהיגים טראנסלבניים ואנשי צבא מפורסמים. מעל החלונות מוצגות תמונות של שלטי האצולה של מלכים ודוכסים.
ממוזער|436x436 פיקסלים|'''פסל אנדראשי בחזית הדרומית של בניין הפרלמנט.'''
ממוזער|457x457 פיקסלים|פסל ראקוצי בחזית הדרום מזרחית של בניין הפרלמנט.
בצד המזרחי של הבניין, בכיכר לאיוש קושוט, מוצב פסלו של פרנץ ראקוצי,  ואילו בצד הדרומי מוצב הפסל של דיולה אנדראשי. שני האישים פוסלו, כשהם רכובים על גב סוסיהם.

אחד האזורים המפורסמים בבניין הוא האולם בעל 16 פאות (הקסדקוגנלי), יחד עם 2 האולמות (הבית העליון והבית התחתון) הסמוכים אליו. מתחת לכיפה שמור כתרו המקורי של אישטוואן הקדוש, השרביט המלכותי והחרב שלו. הכתר, המופיע גם בסמל הונגריה, מוצג באולם המרכזי משנת 2000.

מוצגים הנוספים בבניין כוללים את חלונות הוויטראז' וציורי הזכוכית אותם הכין האמן היהודי מיקשה רוט.

כתוצאה מעושרו הרב של הבניין ומעבודות היד הרבות בתוכו, הבניין כמעט תמיד נמצא בעבודות תחזוק ושחזור.

## גלריית תמונות


קובץ:Exterior_view_-_daytime_(cropped).jpg|מבט על החזית הראשית של בניין הפרלמנט מנהר הדנובה

File:Parliament Building, Budapest, outside.jpg|בתאורת ערב
File:Budapest-Parliament-0102.jpg|פרטי הכיפה הנאו-גותית והצריחים המחודדים
File:Parlament Budapest2.jpg
File:Budapest Parliament, Conference Hall.JPG|אולם הכנסים
File:Parlamentcivertanlegi.jpg|מבט מהאוויר
File:Budapest Parlament1.jpg
File:Parlament Budapest3.jpg
File:Budapest Parliament conference hall.jpg

File:Budapest parlament1.jpg
File:Budapest Parlament.png
File:Parliament Building Budapest Hungary.jpg
File:Budapest Parlament by night WUXGA.jpg|בלילה
File:Parlament003.jpg|מבט מכיכר קושוט לאיוש
File:Parlament3.jpg|הכיפה הנאו-גותית עטורת הצריחונים והתמיכות הדואות


### פנורמות יום ולילה
[ממוזער|1000px|מרכז|[צילום פנורמי|מבט פנורמי על בניין הפרלמנט ההונגרי מנהר הדנובה.]]
[ממוזער|1000px|מרכז|[צילום פנורמי|מבט פנורמי בלילה על בניין הפרלמנט ההונגרי מנהר הדנובה, כאשר הוא מואר לראווה.]]

### תצלומים אוויריים

File:Az Országház Pest felől légi fotón.jpg|תצלום אווירי של חזית הכניסה הפונה לכיכר קושוט לאיוש
File:Az Országház a Duna felől, fentről fényképezve.jpg|תצלום אווירי של החזית הראשית הפונה לדנובה


### פנים המבנה

File:Hungarian Parliament Building Upper House 2015.JPG|אולם המליאה של האספה הלאומית
File:Parliament Building, Budapest, inside.jpg|גרם המדרגות הראשי של בניין הפרלמנט
File:Hungarian Parliament Building 2015 13.JPG|גרם המדרגות הראשי של בניין הפרלממט
Olvasoterem ogyk.jpg|ספריית החקיקה
File:Budapest parlament interior 9.jpg|פנים אחד החדרים בבניין
File:Парламент в разрезе.jpg|דגם קנה מידה של בניין הפרלמנט
File:Crown, Sword and Globus Cruciger of Hungary2.jpg|הכתר, החרב והשרביט של אישטוון הראשון, מלך הונגריה, באולם הראשי


## קישורים חיצוניים

* 
* אתר הפרלמנט ההונגרי למבקרים ותיירים

קטגוריה:בודפשט: מבנים
קטגוריה:מבני התחייה הגותית
קטגוריה:בנייני פרלמנטים